Komission asetus (EY) N:o 2808/95, annettu 5 päivänä joulukuuta 1995, maidon ja tiettyjen maitotuotteiden toimittamista koulujen oppilaille koskevista yleisistä säännöistä annetun neuvoston asetuksen (ETY) N:o 1842/83 soveltamista koskevista yksityiskohtaisista säännöistä annetun asetuksen (EY) N:o 3392/93 muuttamisesta



Virallinen lehti nro L 291 , 06/12/1995 s. 0021 - 0021



KOMISSION ASETUS (EY) N:o 2808/95, annettu 5 päivänä joulukuuta 1995, maidon ja tiettyjen maitotuotteiden toimittamista koulujen oppilaille koskevista yleisistä säännöistä annetun neuvoston asetuksen (ETY) N:o 1842/83 soveltamista koskevista yksityiskohtaisista säännöistä annetun asetuksen (EY) N:o 3392/93 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna asetuksella (EY) N:o 1538/95 (2), ja erityisesti sen 26 artiklan 4 kohdan, sekä katsoo, että neuvoston asetuksen (ETY) N:o 1842/83 (3), sellaisena kuin se on viimeksi muutettuna asetuksella (ETY) N:o 2748/93 (4), 1 artiklan 3 kohdassa säädetään, että muiden maitotuotteiden kuin täysmaidon yhteisön tuen määrät vahvistetaan ottaen huomioon kyseisten tuotteiden sisältämät maidon ainesosat, liittymisasiakirjan nojalla Suomella ja Ruotsilla on lupa poiketa kolmen vuoden ajan neuvoston asetuksen (ETY) N:o 1411/71 (5), sellaisena kuin se on viimeksi muutettuna asetuksella (ETY) N:o 2138/92 (6), 3 artiklan 1 kohdan b alakohdassa tarkoitetuista yhteisön vaatimuksista, jotka koskevat ihmisravinnoksi tarkoitetun maidon vähimmäisrasvapitoisuutta; nämä jäsenvaltiot ovat sisällyttäneet kansallisiin luetteloihinsa maitotuotteita, jotka voivat saada edellä mainittua tukea, sellaisia maitotyyppejä, joiden rasvapitoisuus poikkeaa niistä maitotuotteista, joille tuen määrät vahvistetaan komission asetuksen (EY) N:o 3392/93 (7), sellaisena kuin se on viimeksi muutettuna asetuksella (EY) N:o 1802/95 (8), 4 artiklan 1 kohdassa; sen vuoksi olisi vahvistettava näiden tuotteiden tuen määrät, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (EY) N:o 3392/93 4 artiklan 1 kohtaan alakohta seuraavasti: "Yhteisön tuki on kuitenkin - 26,73 ecua 100 kilogrammaa sellaista maitoa kohden, jonka rasvapitoisuus on vähintään 3 prosenttia, mutta vähemmän kuin 3,5 prosenttia, - 15,87 ecua 100 kilogrammaa sellaista maitoa kohden, jonka rasvapitoisuus on vähintään 1 prosenttia, mutta vähemmän kuin 1,5 prosenttia." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä joulukuuta 1995. Komission puolesta Franz FISCHLER Komission jäsen (1) EYVL N:o L 148, 28.6.1968, s. 13 (2) EYVL N:o L 148, 30.6.1995, s. 17 (3) EYVL N:o L 183, 7.7.1983, s. 1 (4) EYVL N:o L 249, 7.10.1993, s. 1 (5) EYVL N:o L 148, 3.7.1971, s. 4 (6) EYVL N:o L 214, 30.7.1992, s. 6 (7) EYVL N:o L 306, 11.12.1993, s. 27 (8) EYVL N:o L 174, 26.7.1995, s. 27